VENDIM
 Nr.462, datë 31.7.2025

PËR DISA SHTESA DHE NDRYSHIME NË VENDIMIN NR.389, DATË 13.5.2020, TË KËSHILLIT TË MINISTRAVE, “PËR MIRATIMIN E LISTËS DHE TË TARIFAVE TË SHËRBIMEVE KADASTRALE”, TË NDRYSHUAR
 
Në mbështetje të nenit 100 të Kushtetutës dhe të pikës 2, të nenit 63, të ligjit nr.111/2018, “Për kadastrën”, me propozimin e ministrit të Financave, Këshilli i Ministrave 

VENDOSI:

I. Në vendimin nr.389, datë 13.5.2020, të Këshillit të Ministrave, “Për miratimin e listës dhe të tarifave të shërbimeve kadastrale”, të ndryshuar, bëhen këto shtesa dhe ndryshime:
1. Në kreun I bëhen shtesat dhe ndryshimet e mëposhtme:
a) Pas pikës 7 shtohet pika 7/1, me këtë përmbajtje:
 “7/1. Për rastet e regjistrimit në regjistrin kadastral të pasurive të paluajtshme të institucioneve shtetërore dhe organeve të vetëqeverisjes vendore, që kanë në përgjegjësi administrimi/pronësi pasuri të paluajtshme, Agjencia Shtetërore e Kadastrës aplikon tarifë të reduktuar, në masën 100 (njëqind) lekë.”.
b) Pas shkronjës “ë”, të pikës 9, shtohen shkronjat “f”, “g”, “gj”, “h”, “i” dhe “j”, me këtë përmbajtje:
“f) Agjencia e Zhvillimit të Territorit”;
g) Agjencia Shqiptare e Zhvillimit të Investimeve;
gj) Agjencia për Zhvillim Bujqësor dhe Rural”;
h) Korporata e Investimeve Shqiptare dhe SPV-të e krijuara me kapital të Korporatës apo me kapital të përbashkët me kontributet e një partneri publik;
i) Drejtoria e Përgjithshme e Tatimeve dhe drejtoritë rajonale të ngarkuara për administrimin e tatimeve, taksave dhe kontributeve në nivel kombëtar;
j) Institucionet shtetërore dhe organet e vetëqeverisjes vendore që kanë në përgjegjësi administrimi/pronësi pasuri të paluajtshme.”.
c) Numërtimi i pikave 9.1 dhe 9.2 zëvendësohet me numërtimin 9/1 dhe 9/2;
ç) Pas pikës 9/1 shtohen pikat 9/1/a dhe 9/1/b, me këtë përmbajtje:
 “9/1/a. Për Agjencinë për Zhvillim Bujqësor dhe Rural, shërbimet kadastrale, për të cilat nuk parapaguhet, janë edhe ato me numrat rendorë 66 dhe 66/1, sipas aneksit nr.1, bashkëlidhur këtij vendimi.
 9/1/b. Për Drejtorinë e Përgjithshme të Tatimeve dhe drejtoritë rajonale të ngarkuara për administrimin e tatimeve, taksave dhe kontributeve në nivel kombëtar, shërbimet kadastrale, për të cilat nuk parapaguhet, janë edhe ato me numrat rendorë 22 dhe 23, sipas aneksit nr.1, bashkëlidhur këtij vendimi.”.
d) Pika 9.2 ndryshohet, si më poshtë vijon:
“9/2. Ato duhet t’i shlyejnë drejtorisë vendore të ASHK-së çdo muaj shumën e tarifave të shërbimeve kadastrale të ofruara në favor të muajit paraardhës. Përjashtimisht, institucionet e përcaktuara në shkronjën “j”, të pikës 9, të kreut I, të këtij vendimi, shlyejnë shumën e tarifave çdo 6 (gjashtë) muaj. Në rast mosshlyerjeje të detyrimit të plotë brenda dy javëve nga përfundimi i afatit, drejtoria vendore e ASHK-së ndërpret ofrimin e shërbimeve ndaj institucionit deri në pagimin e tij.”.
2. Në kreun II bëhen shtesa dhe ndryshimi i mëposhtëm:
a) Pas pikës 11 shtohet pika 11/1, me këtë përmbajtje:
 “11/1 Aktet e fitimit, njohjes apo ndryshimit të së drejtës së pronësisë, të parashikuara në nenin 24, të ligjit nr.111/2018, “Për kadastrën”, duhet të pasqyrohen në seksionin përkatës së kartelës së pasurisë (B1:Të dhënat e regjistrimit paraprak), nëpërmjet shërbimit sipas aneksit 2, që i bashkëlidhet këtij vendimi dhe është pjesë përbërëse e tij. Ky shërbim nuk i nënshtrohet tarifimit sipas dispozitave të këtij vendimi. Tarifa për këtë shërbim përfshihet në tarifën e regjistrimit përfundimtar të aktit.”.
b) Në pikën 12 bëhen këto ndryshime:
i. Fjalët “... administrata tatimore ...” zëvendësohen me “... njësitë tatimore të qeverisjes vendore ...”;
ii. Fjalët “... administratës tatimore ...” zëvendësohen me “... njësive tatimore të qeverisjes vendore ...”.”.
3. Në aneksin 1, bashkëlidhur vendimit në fuqi, bëhen këto ndryshime dhe shtesa:
a) Të dhënat mbi shërbimin nr.59 zëvendësohen me të dhënat e shërbimit nr.59, sipas tabelës në aneksin 1/2, bashkëlidhur këtij vendimi;
b) Shtohet shërbimi me nr.67, sipas tabelës në aneksin 1/2, bashkëlidhur këtij vendimi;
c) Të dhënat e shërbimeve me nr.5, nr.6, nr.7, nr.8, nr.9, nr.10, nr.11, nr.13, nr.17, nr.17/1, nr.17/2, nr.19, nr.21, nr.23, nr.25, nr.26, nr.27, nr.32, nr.35, nr.42, nr.43, nr.48, nr.49, nr.51, nr.52, nr.53, nr.54, nr.60, nr.62 zëvendësohen me të dhënat sipas shërbimeve në tabelën e aneksit 1/4, bashkëlidhur këtij vendimi. 
4.  Pas aneksit 1, bashkëlidhur vendimit në fuqi, shtohet aneksi 2, sipas aneksit me të njëjtin numër, bashkëlidhur këtij vendimi.
III.Institucionet publike dhe shoqëritë aksionare me kapital shtetëror në likuidim, me përjashtim të rasteve të regjistrimit të pasurive në regjistrin kadastral, për shërbimet e tjera kadastrale tarifohen sa 1/10 e vlerës së përcaktuar në aneksin 1, që i bashkëlidhet vendimit nr.389, datë 13.5.2020, të Këshillit të Ministrave, të ndryshuar, dhe është pjesë përbërëse e tij. Ato detyrohen të parashikojnë në projektbuxhetin e tyre shpenzimet e nevojshme për shlyerjen e tarifave të shërbimeve kadastrale. Për shërbimet kadastrale që ofrohen në funksion të shpronësimeve për interes publik, organi qendror, vendor apo subjekti privat, përfitues i shpronësimit, detyrohet të parashikojë shumën e tarifave të shërbimeve kadastrale, si pjesë të shpenzimeve procedurale të tij. Këto tarifa do të jenë të aplikueshme për një periudhë njëvjeçare nga data e hyrjes në fuqi të këtij vendimi. Pas kalimit të këtij afati, institucionet publike do të paguajnë tarifat standarde për shërbime kadastrale sipas këtij vendimi.
IV. Ngarkohet Agjencia Shtetërore e Kadastrës për Zbatimin e këtij vendimi.
Ky vendim hyn në fuqi pas botimit në Fletoren zyrtare.

ZËVENDËSKRYEMINISTËR
Belinda Balluku

LISTA E SHERBIMEVE TE OFRUARA NGA AGJENCIA SHTETERORE E KADASTRES
ANEKSI ½
	Nr.
	Lloji i shërbimit
	Tarifa
( Lekë)
	Aplikimi ose jo i kamatvonesës (10 % e tarifës/ditë vonesë, por jo më shumë se 300 000 lekë

	59
	Kopje të vërtetuara të dokumentave tekniko-ligjor në të cilat bazohet regjistri i pasurive të paluajtshme ( të një dokumenti specifik / reference regjistrimi)
	1000 lekë-faqe/ 
4000 lekë
	JO

	67
	Lëshim vërtetimi që subjektet nuk kanë kryer asnjë transaksion për tjetërsimin e pronësisë, të paktën në 5 vitet e fundit,
	1000 lekë /drejtori;
3000 lekë /për të gjithë territorin
	JO



LISTA E SHËRBIMEVE TË DEKLARIMEVE PARAPRAKE TË OFRUARA NGA AGJENCIA SHTETERORE E KADASTRËS

ANEKSI 2

	Nr.
	Lloji i shërbimit
	Tarifa
( Lekë)
	Aplikimi ose jo i kamatvonesës (10 % e tarifës/ditë vonesë, por jo më shumë se 300 000 lekë

	1.
	Regjistrimi paraprak i akteve të fitimit /njohjes/ndryshimit të pronësisë në regjistrin kadastral
	0
(Tarifa për këtë shërbim përfshihet në tarifën e regjistrimit përfundimtar të aktit)
	

-

	Lloji i shërbimit
	Tarifa (Lekë)

	5
	Regjistrimi i kontratës së shitjes 
	5000
	PO

	6
	Regjistrimi i kontratës së dhurimit
	5000
	PO

	7
	Regjistrim i kontratës së shkëmbimit
	5000
	PO

	8
	Regjistrimi i heqjes dorë nga pronësia
	5000
	PO

	9
	Regjistrim i aktit të trashëgimisë
	2000
	PO

	10
	Regjistrim i pjestimit të pasurisë së paluajtshme me vendim gjykate/ apo marrëveshje noteriale.
	5000
	PO

	11
	Regjistrimi i titujve "në përdorim"
	5000
	PO

	13
	Regjistrimi i kontratës së qerasë/nënqerasë
	5000
	PO

	17
	[bookmark: _GoBack]Regjistrimi i kontratës se hipotekës për garantimin e kredisë se dhënë nga banka apo institucion tjetër kredidhënës, për kredi me vlere deri në 1.000.000 lekë
	8000
	PO

	17/1
	Regjistrimi i kontratës se hipotekës për garantimin e kredisë se dhënë nga banka apo institucion tjetër kredidhënës, për kredi me vlere 1 000.000 - 10 000 000 lekë
	17000
	PO

	17/2
	Regjistrimi i kontratës se hipotekës për garantimin e kredisë se dhënë nga banka apo institucion tjetër kredidhënës, për kredi me vlere mbi 10 000 000 lekë
	30000
	PO

	19
	Regjistrim i kontratave të tjera të hipotekës
	2000
	PO

	21
	Regjistrim i hipotekës ligjore
	2000
	JO

	23
	Fshirje e hipotekës (kontraktore, gjyqësore, apo ligjore)
	2000
	JO

	25
	Regjistrimi i përkohshëm i karabinasë
	8000
	PO

	26
	Regjistrimi përfundimtar i ndërtimeve të reja.
	8000
	PO

	27
	Regjistrimi i Aktit të Bashkëpronësisë për objektet në bashkëpronësi të detyrueshme
	10000
	PO

	32
	Regjistrimi i marrëveshjeve dhe akteve lidhur me kufijtë e pasurive të paluajtshme
	3000
	PO

	35
	Regjistrim i akteve noteriale që lidhen ndërmjet zhvilluesit të pronës dhe pronarëve të  truallit apo me subjekte të treta
	4000
	PO

	42
	Saktësim i kufijve të pasurisë tokë
	3000
	JO

	43
	Saktësim i kufijve të pasurisë ndërtesë
	3000
	JO

	48
	Kalim i regjistrimit nga regjistrat hipotekore në sistemin e regjistrimit të pasurive të paluajtshme, para ose pas përfundimit të regjistrimit fillestar.
	2000
	JO

	49
	Lëshim kopje të fragmentit të hartës kadastrale
	1500
	JO

	51
	Lëshim kopje kartele të pasurisë
	1500
	JO

	52
	Lëshim vërtetimesh (negativ/pozitiv)
	500 leke drejtori
	JO

	53
	Lëshim certifikate pronësie
	3000
	JO

	54
	Lëshim vërtetim pronësie
	2000
	JO

	60
	Konsultim i kartelës së pasurisë së paluajtshme
	1000
	JO

	62
	Verifikimi online i gjendjes juridike të pronësisë dhe të dhënave të tjera të pasurisë së paluajtshme
	1000
	JO




